Film tjedna: Little Miss Sunshine
Obitelj u raspadu ponovno se okuplja na putovanju, koje im pruža ponekad bizarna, a ponekad prekrasna saznanja jednog o drugome, u crno
Riječ 'disfunkcionalna' bila bi preblaga za opis obitelji Hoover. Otac Richard, neuspješan u svakom poslu kojega se prihvatio, svoju profesinalnu budućnost vidi kao onu 'motivacijskog govornika'. Majka Sheryl hrabro pokušava podržavati Richardove snove, ali njihov nabusiti sin tinejdžer, te njezin brat, fakultetski profesor obuzet samoubilačkim mislima, nimalo ne olakšavaju stvari. Tu je i gunđavi djed, koji se uselio nakon što je bio izbačen iz staračkog doma zbog preprodaje droga. Jedina zraka sunca u toj sumračnoj obitelji je sedmogodišnja Olive, bucmasta i prepuna optimizma. Olive, koja je na lokalnom natjecanju za najljepšu djevojčicu – nazvanom "Little Miss Sunshine" – bila druga, postaje pobjednicom nakon što je prvoplasirana djevojčica diskvalificirana zbog uporabe pilula za mršavljenje. Richard je skeptičan oko Olivinih šansi u daljnjem natjecanju, ali Sheryl odluči ne dopustiti mu da skrha snove njihove kćeri. I tako se čitava obitelj ukrca u njihov trošni Volkswagen kombi i kreće put Kalifornije. Greg Kinnear tumači lik oca Richarda: Steve Carell je podrugljiv i ironičan šogor Frank, koji ne može prežaliti da ga je odbacila ljubavnica. Alan Arkin liku gunđavog djeda donosi jetku duhovitost i neočekivanu toplinu, dok je australska zvijezda Toni Collette prikazala samu srž preoterećene Sheryl. Mlađahna Abugail Breslin tumači Olive, dok je Paul Dano njezin nabusiti brat. Film "Little Miss Sunshine" režirao je bračni par Jonathan Dayton i Valerie Faris, na temelju scenarija Michaela Arndta.